

Като взе предвид:

* Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
* Решение (ЕС, Евратом) 2020/2053 на Съвета от 14 декември 2020 г. относно системата на собствените ресурси на Европейския съюз[[1]](#footnote-2), влязло в сила на 1 юни 2021 г.,
* Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза (...)[[2]](#footnote-3), и по-специално член 44 от него,
* общия бюджет на Европейския съюз за 2024 финансова година, приет на 22 ноември 2023 г.[[3]](#footnote-4),
* коригиращ бюджет № 1/2024[[4]](#footnote-5), приет на 25 април 2024 г.,
* коригиращ бюджет № 2/2024[[5]](#footnote-6), приет на 25 април 2024 г.,
* проект на коригиращ бюджет № 2/2024[[6]](#footnote-7), приет на 9 април 2024 г.,

С настоящото Европейската комисия представя на Европейския парламент и на Съвета проект на коригиращ бюджет № 4 към бюджета за 2024 г.

**ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ**

Промените в общата приходна част и в отделния раздел III са достъпни в EUR-Lex (<https://eur-lex.europa.eu/budget/www/index-bg.htm>).

Съдържание

[1. Въведение 3](#_Toc173242902)

[2. Актуализация на приходите 4](#_Toc173242903)

[2.1 Общо отражение на ПКБ 4/2024 върху разпределението на общите плащания по собствените ресурси между държавите членки 4](#_Toc173242904)

[2.2 Преразглеждане на прогнозите за ТСР и за базите за ДДС, ООП и БНД 5](#_Toc173242905)

[2.3 Вноска на Обединеното кралство 7](#_Toc173242906)

[2.4 Глоби и наказателни плащания 9](#_Toc173242907)

[2.5 Въздействие върху вноската по собствения ресурс на база БНД за 2024 г. 9](#_Toc173242908)

[3. Актуализация на разходните пера 12](#_Toc173242909)

[3.1 Предоставяне на допълнителни средства на Агенцията на Европейския съюз за киберсигурност (ENISA) 12](#_Toc173242910)

[3.2 Предоставяне на допълнителни средства на Агенцията на Европейския съюз за сътрудничество между регулаторите на енергия (ACER) 12](#_Toc173242911)

[3.3 Намаляване на персонала и на вноската на ЕС за Органа за борба с изпирането на пари (ОБИП) 13](#_Toc173242912)

[3.4 Интернализация на чувствителни длъжности от критично значение в Агенцията на Европейския съюз за космическата програма (EUSPA) 13](#_Toc173242913)

[3.5 Увеличаване на вноската на ЕС за Европейската агенция по лекарствата (EMA) 14](#_Toc173242914)

[3.6 Увеличаване на вноската на ЕС за Агенцията на Европейския съюз за сътрудничество в областта на наказателното правосъдие (Евроюст) 14](#_Toc173242915)

[3.7 Увеличение на вноската на ЕС за Агенцията на Европейския съюз за оперативното управление на широкомащабни информационни системи в пространството на свобода, сигурност и правосъдие (eu-LISA) 14](#_Toc173242916)

[4. Финансиране 15](#_Toc173242917)

[5. Обобщаваща таблица по функции от МФР 17](#_Toc173242918)

ОБЯСНИТЕЛЕН МЕМОРАНДУМ

1. Въведение

Основната цел на проект на коригиращ бюджет (ПКБ) № 4 за 2024 г. е да се актуализира приходната част на бюджета, за да се вземат предвид последните промени, що се отнася до:

* актуализираните прогнози за собствените ресурси за бюджета за 2024 г., одобрени от Консултативния комитет по собствените ресурси (ККСР) на 23 май 2024 г. Тази актуализация обикновено се представя скоро след заседанието за прогнозиране на ККСР в съответствие с очакванията на държавите членки, че актуализациите на ККСР ще бъдат включени в бюджета възможно най-скоро;
* актуализирането на другите приходи, като вноската на Обединеното кралство и глобите.

Освен това ПКБ 4/2024 включва следните специфични елементи, свързани с разходите:

* предоставяне на допълнителни средства на Агенцията на Европейския съюз за киберсигурност (ENISA) във връзка с приемането на законодателния акт за киберустойчивост, които се предлага да бъдат компенсирани от програмата „Цифрова Европа“;
* предоставяне на допълнителни средства на Агенцията на Европейския съюз за сътрудничество между регулаторите на енергия (ACER) във връзка с преразгледаната законодателна финансова обосновка за преразгледаните правила за структурата на пазара на електроенергия;
* еднократно намаляване на числеността на персонала и на вноската на ЕС за Органа за борба с изпирането на пари (ОБИП), като се има предвид забавянето на неговото създаване;
* предоставяне на допълнителни средства на Агенцията на Европейския съюз за космическата програма (EUSPA) с цел интернализиране на инженерни задачи от критично значение;
* увеличение на финансовия принос от Съюза за Европейската агенция по лекарствата (ЕМА) след одобрението от бюджетния орган на досието относно сградния фонд на бившите помещения на ЕМА в Лондон;
* предоставяне на допълнителни средства на Агенцията на Европейския съюз за сътрудничество в областта на наказателното правосъдие (Евроюст) поради силния инфлационен натиск;
* предоставяне на допълнителни средства на Агенцията на Европейския съюз за оперативното управление на широкомащабни информационни системи в пространството на свобода, сигурност и правосъдие (eu-LISA), за да се отговори на промените в мандата на агенцията вследствие на нови или преразгледани законодателни финансови обосновки. Това има отражение и върху FRONTEX.

Като цяло нетното отражение на ПКБ 4/2024 върху разходите представлява увеличение с 12,0 милиона евро както бюджетни кредити за поети задължения, така и бюджетни кредити за плащания.

2. Актуализация на приходите

**2.1 Общо отражение на ПКБ 4/2024 върху разпределението на общите плащания по собствените ресурси между държавите членки**

Преразгледаните прогнози за 2024 г. бяха одобрени на 191-вото заседание на ККСР от 23 май 2024 г. Корекциите на приходната част на бюджета са необходими за актуализиране на прогнозите за традиционните собствени ресурси (ТСР), както и за собствените ресурси въз основа на данъка върху добавената стойност (ДДС), нерециклираните отпадъци от опаковки от пластмаса (ООП) и брутния национален доход (БНД), като се вземат предвид икономическите прогнози от пролетта (вж. точка 2.2).

Освен това се актуализира размерът на другите приходи, за да се вземат предвид преразгледаната вноска на Обединеното кралство и окончателно събраните глоби и наказателни плащания до юни 2024 г. (вж. съответно точки 2.3 и 2.4).

Общото отражение на корекциите на приходите в настоящия ПКБ е представено в обобщаващата таблица по-долу. В тази таблица е показано също разпределението на общите плащания по собствените ресурси между държавите членки, предвидено в първоначалния бюджет за 2024 г., включено в КБ 1/2024, КБ 2/2024, ПКБ 2/2024 и — накрая — включено в настоящия ПКБ 4/2024.

**Разпределение на общите плащания по собствените ресурси по държави членки (в милиони евро)**

|  |  |  |  |  |  |
| --- | --- | --- | --- | --- | --- |
|  | **Бюджет за 2024 г.** | **КБ 1/2024** | **КБ 2/2024** | **ПКБ 2/2024** | **ПКБ 4/2024** |
|  | (1) | (2) | (3) | (4) | (5) |
| **BE** | 6 235,0 | 6 376,5 | 6 376,6 | 6 355,0 | 6 495,0 |
| **BG** | 867,5 | 890,6 | 890,6 | 887,1 | 856,6 |
| **CZ** | 2 670,4 | 2 747,6 | 2 747,7 | 2 735,9 | 2 564,8 |
| **DK** | 2 692,7 | 2 786,8 | 2 786,9 | 2 772,5 | 2 743,5 |
| **DE** | 30 152,4 | 31 185,0 | 31 185,9 | 31 028,2 | 31 522,1 |
| **EE** | 357,3 | 366,9 | 366,9 | 365,5 | 318,8 |
| **IE** | 3 329,8 | 3 430,4 | 3 430,5 | 3 415,1 | 3 314,6 |
| **EL** | 1 899,9 | 1 954,5 | 1 954,6 | 1 946,2 | 1 924,2 |
| **ES** | 12 632,3 | 12 980,8 | 12 981,1 | 12 927,9 | 13 200,1 |
| **FR** | 23 427,6 | 24 129,5 | 24 130,1 | 24 022,9 | 24 255,7 |
| **HR** | 597,5 | 615,6 | 615,7 | 612,9 | 681,9 |
| **IT** | 17 240,8 | 17 740,4 | 17 740,8 | 17 664,5 | 17 852,8 |
| **CY** | 232,7 | 239,3 | 239,3 | 238,3 | 252,5 |
| **LV** | 378,5 | 389,0 | 389,0 | 387,4 | 351,7 |
| **LT** | 684,9 | 702,7 | 702,7 | 700,0 | 632,6 |
| **LU** | 413,1 | 426,7 | 426,7 | 424,6 | 408,7 |
| **HU** | 1 870,0 | 1 919,6 | 1 919,7 | 1 912,1 | 1 840,8 |
| **MT** | 151,9 | 156,1 | 156,1 | 155,5 | 163,0 |
| **NL** | 8 391,8 | 8 635,6 | 8 635,8 | 8 598,6 | 8 630,8 |
| **AT** | 3 095,3 | 3 214,1 | 3 214,2 | 3 196,0 | 3 229,7 |
| **PL** | 7 215,9 | 7 400,2 | 7 400,4 | 7 372,3 | 7 183,4 |
| **PT** | 2 203,3 | 2 265,3 | 2 265,4 | 2 255,9 | 2 348,0 |
| **RO** | 2 716,6 | 2 798,0 | 2 798,1 | 2 785,7 | 2 803,8 |
| **SI** | 733,6 | 749,4 | 749,4 | 747,0 | 638,5 |
| **SK** | 990,5 | 1 020,4 | 1 020,5 | 1 015,9 | 994,5 |
| **FI** | 2 109,8 | 2 177,3 | 2 177,3 | 2 167,0 | 2 194,8 |
| **SE** | 3 208,0 | 3 344,3 | 3 344,4 | 3 323,6 | 3 627,3 |
| **ЕС** | **136 499,2** | **140 642,8** | **140 646,4** | **140 013,7** | **141 030,1** |

**2.2 Преразглеждане на прогнозите за ТСР и за базите за ДДС, ООП и БНД**

В съответствие с член 44, параграф 1, първа алинея, буква б) от Финансовия регламент[[7]](#footnote-8) Комисията предлага да се преразгледа финансирането на бюджета въз основа на актуализирани икономически прогнози. Съгласно установената практика преразгледаните прогнози за приходите се съгласуват с държавите членки в рамките на процедурата за прогнозиране на ККСР.

Преразглеждането се отнася до прогнозата за ТСР, които трябва да бъдат изплатени в бюджета през 2024 г., както и до прогнозата за базите за ДДС, ООП и БНД за 2024 г. Прогнозата, включена в бюджета за 2024 г., беше договорена на 188-ото заседание на ККСР, проведено на 25 май 2023 г. Преразглеждането в настоящия ПКБ 4/2024 взема под внимание договорените прогнози от 191-вото заседание на ККСР, проведено на 23 май 2024 г. Използването на актуализирана прогноза за собствените ресурси подобрява точността на прогнозите за приходите и оттам на плащанията, които се изисква държавите членки да извършват в полза на бюджета на ЕС в хода на бюджетната година.

Прогнозите на Комисията за приходите се основават на икономическата прогноза на Комисията от пролетта на 2024 г.[[8]](#footnote-9), в която се посочваше възстановяване на икономиката на ЕС в началото на годината след продължителен период на стагнация. Въпреки че темпът на растеж от 0,3 %, прогнозиран за първото тримесечие на 2024 г., все още е под прогнозния потенциал, той надхвърли очакванията. Активността в еврозоната нарасна със същия темп, което бележи края на слабата рецесия, наблюдавана през втората половина на миналата година. Междувременно инфлацията в ЕС се забави допълнително през първото тримесечие.

В прогнозата от пролетта се предвижда растеж на БВП през 2024 г. от 1,0 % в ЕС и 0,8 % в еврозоната. Това е леко увеличение спрямо междинната прогноза за ЕС от зимата на 2024 г., но без промяна за еврозоната. Важно е да се отбележи, че се очаква почти всички държави членки да се върнат към растеж през 2024 г. Прогнозите са, че растежът на БВП на ЕС ще се подобри до 1,6 % през 2025 г., което е понижение с 0,1 процентни пункта спрямо зимата. В еврозоната се очаква растежът на БВП през 2025 г. да бъде малко по-нисък — 1,4 %, също така незначително коригиран надолу.

Рисковете от влошаване на икономическите перспективи, идващи от държави извън ЕС, нараснаха през последните месеци на фона на двете продължаващи войни в съседство с ЕС и нарастващото геополитическо напрежение. Световната търговия и енергийните пазари изглеждат особено уязвими.

Икономическият сценарий, залегнал в основата на бюджета за 2024 г., е отразен в последните прогнози за традиционните собствени ресурси и базите за другите собствени ресурси:

* Прогнозната стойност на митата, които ще бъдат събрани през 2024 г., след приспадане на 25 % разходи по събирането, е 20 119,0 милиона евро, което представлява намаление с 18,3 % в сравнение с прогнозата в размер на 24 620,4 милиона евро, включена в бюджета за 2024 г. Комисията сравни резултатите от традиционния метод за прогнозиране на ККСР (въз основа на прогнозния темп на растеж на вноса от държави извън ЕС) с резултатите от метода на екстраполация (въз основа на последните данни за събраните мита, т.е. януари—април 2024 г.). Както и през изминалите години, Комисията възприема консервативен подход, за да осигури добро финансово управление на бюджета на ЕС в контекста на икономическа и финансова несигурност. Освен това през годината могат да възникнат допълнителни възстановявания по предишни плащания на ТСР, свързани със специални случаи. Поради това беше решено да се приложи разпределение 1/3 — 2/3 на резултатите от традиционния метод и метода на екстраполация за преразглеждането на прогнозата за ТСР за 2024 г., което доведе до по-ниски приходи от 4,5 милиарда евро в сравнение с ПКБ 2/2024.
* Прогнозата за общата база за ДДС без таван за ЕС за 2024 г. е за 7 864 305,3 милиона евро, което представлява леко намаление с 0,6 % в сравнение с прогнозата от май 2023 г. за 7 909 213,8 милиона евро. Прогнозата за общата база за ДДС с таван[[9]](#footnote-10) за ЕС за 2024 г. е в размер на 7 820 900,1 милиона евро, което представлява намаление с 0,6 % в сравнение с прогнозата от май 2023 г. в размер на 7 872 045,75 милиона евро.
* Прогнозата за нерециклираните ООП в ЕС възлиза на 9 813 692,0 тона за 2024 г., което представлява леко увеличение с 0,6 % в сравнение с прогнозата от май 2023 г. — 9 756 010,6 тона. Съответните вноски на държавите членки по собствения ресурс на база нерециклираните ООП са представени в таблица 3 от придружаващото бюджетно приложение.
* Прогнозата за общата база за БНД за ЕС за 2024 г. е в размер на 17 775 997,4 милиона евро, което представлява леко увеличение с 0,3 % в сравнение с прогнозата от май 2023 г. — 17 727 479,4 милиона евро.

За конвертиране на прогнозите за базите за ДДС и за БНД от национални валути в евро за седемте държави членки, които не са членки на еврозоната, бяха използвани обменните курсове от 29 декември 2023 г. По този начин се избягва изкривяване, тъй като това са курсовете, които се използват за конвертиране на вписаните в бюджета плащания по собствените ресурси от евро в национални валути, когато се изискват сумите, съгласно член 10а, параграф 1 от Регламент 609/2014 на Съвета[[10]](#footnote-11).

Преразгледаните прогнози за ТСР, за базите за ДДС без таван, за базите за нерециклираните ООП и за базите за БНД за 2024 г., приети на 191-вото заседание на ККСР, са посочени в следната таблица:

**Преразгледани прогнози за ТСР и за базите за ДДС, ООП и БНД за 2024 г.**

|  |  |  |  |  |  |
| --- | --- | --- | --- | --- | --- |
|  | **Мита (75 %)** | **Бази за ДДС без таван** | **Бази за нерециклираните ООП** | **Бази за БНД** | **с таван  Бази за ДДС**[[11]](#footnote-12) |
|  | **млн. EUR** | | **тонове** | **млн. EUR** | |
| **BE** | 2 168,7 | 241 457,3 | 192 903,3 | 617 576,6 | 241 457,3 |
| **BG** | 124,1 | 44 707,9 | 101 104,6 | 96 632,6 | 44 707,9 |
| **CZ** | 397,9 | 129 804,7 | 167 894,6 | 300 119,2 | 129 804,7 |
| **DK** | 351,2 | 150 389,9 | 169 703,7 | 402 684,8 | 150 389,9 |
| **DE** | 4 197,7 | 1 813 299,6 | 1 721 971,7 | 4 445 450,9 | 1 813 299,6 |
| **EE** | 32,9 | 19 429,8 | 26 082,5 | 37 984,4 | 18 992,2 |
| **IE** | 422,9 | 133 045,2 | 271 796,3 | 407 531,6 | 133 045,2 |
| **EL** | 215,2 | 100 779,3 | 202 001,5 | 228 947,6 | 100 779,3 |
| **ES** | 1 897,9 | 703 292,8 | 996 842,5 | 1 529 209,9 | 703 292,8 |
| **FR** | 1 896,1 | 1 431 209,9 | 1 873 074,6 | 2 967 744,6 | 1 431 209,9 |
| **HR** | 57,0 | 49 052,0 | 55 980,5 | 83 755,8 | 41 877,9 |
| **IT** | 2 126,6 | 977 799,4 | 1 190 583,1 | 2 153 932,9 | 977 799,4 |
| **CY** | 42,6 | 21 021,0 | 12 288,2 | 28 669,2 | 14 334,6 |
| **LV** | 43,6 | 18 999,3 | 30 044,2 | 41 764,1 | 18 999,3 |
| **LT** | 88,7 | 32 341,8 | 56 106,3 | 73 625,3 | 32 341,8 |
| **LU** | 14,1 | 42 032,4 | 13 482,3 | 54 191,3 | 27 095,65 |
| **HU** | 260,4 | 80 14,.4 | 289 422,3 | 203 919,5 | 80 142,4 |
| **MT** | 20,0 | 9 978,6 | 13 843,9 | 18 826,8 | 9 413,4 |
| **NL** | 3 178,3 | 489 144,3 | 294 135,6 | 1 075 690,3 | 489 144,3 |
| **AT** | 235,5 | 234 655,9 | 220 314,7 | 497 483,7 | 234 655,9 |
| **PL** | 968,1 | 413 390,4 | 729 965,8 | 811 633,1 | 405 816,55 |
| **PT** | 221,1 | 142 647,3 | 278 807,1 | 273 232,0 | 136 616,0 |
| **RO** | 242,9 | 125 907,6 | 405 789,6 | 343 656,2 | 125 907,6 |
| **SI** | 157,8 | 31 419,3 | 31 650,2 | 65 814,8 | 31 419,3 |
| **SK** | 105,7 | 51 311,1 | 50 246,8 | 127 477,7 | 51 311,1 |
| **FI** | 151,2 | 123 931,7 | 112 744,4 | 283 303,4 | 123 931,7 |
| **SE** | 500,8 | 253 114,4 | 304 911,7 | 605 139,1 | 253 114,4 |
| **ЕС** | **20 119,0** | **7 864 305,3** | **9 813 692,0** | **17 775 997,4** | **7 820 900,1** |

**2.3 Вноска на Обединеното кралство**

Вноската на Обединеното кралство трябва да се плати в съответствие с член 148 от Споразумението за оттеглянето на Обединеното кралство от Европейския съюз („Споразумението за оттегляне“)[[12]](#footnote-13) и покрива по-конкретно дела на Обединеното кралство от неизпълнените поети задължения отпреди 2021 г., които трябва да бъдат платени през 2024 г., както и дела на Обединеното кралство от задълженията на Съюза (като например пенсии) и условните финансови задължения. Общата вноска на Обединеното кралство включва също така дължимите на Обединеното кралство суми, свързани с корекции на собствените ресурси за финансовите години до 2021 г.

Вноската на Обединеното кралство се основава на дела на Обединеното кралство[[13]](#footnote-14), който се изчислява като съотношението между собствените ресурси, предоставени от Обединеното кралство през периода 2014—2020 г., и собствените ресурси, предоставени през този период от всички държави членки, включително Обединеното кралство. Делът на Обединеното кралство беше коригиран през 2022 г. в съответствие с член 139 от Споразумението за оттегляне. Окончателният дял на Обединеното кралство е определен на 12,431681219587700 %.

В таблицата по-долу е представена актуализираната вноска на Обединеното кралство в бюджета за 2024 г. Тя включва елементите, които Обединеното кралство вече е платило през периода януари—май 2024 г. като част от фактурата от септември 2023 г., елементите, включени във фактурата от април 2024 г., и прогнозите за известните на този етап елементи, които ще бъдат включени във фактурата от септември 2024 г. В резултат на актуализацията вноската на Обединеното кралство е значително по-ниска в сравнение с прогнозата, включена в бюджета за 2024 г., главно поради недостатъчно изпълнение на RAL във връзка с Брексит през 2023 г. и докладваните суми за условните задължения, нетните финансови корекции и глобите. Преразгледаният размер на вноската на Обединеното кралство, включен в ПКБ 4/2024, е изчислен, като са взети предвид условията за плащане, посочени в член 148 от Споразумението за оттегляне.

Поради това се предлага да се актуализира съответно прогнозата, включена в бюджета за 2024 г. Като цяло това ще доведе до намаляване на прогнозната вноска на Обединеното кралство в бюджета за 2024 г. с 1 519 милиона евро, от които 1 518 милиона евро са общи приходи.

**Актуализирана вноска на Обединеното кралство за 2024 г. (в EUR)**

|  | **Член от Споразумението за оттегляне** | **2024 г.** |
| --- | --- | --- |
| **Общ размер на вноската на Обединеното кралство за 2024 г., от който:** |  | **2 383 779 493** |
| **1. RAL преди 2021 г. (включително нетните финансови корекции) — дължими за плащане през 2023 г.** | Член 140 | 3 752 776 625 |
| **2. Задължения/пенсии на Съюза\*** | Член 142 | 309 083 761 |
| **3. Корекции на собствените ресурси, от които:** |  | -1 327 709 221 |
| *3.1 Излишък/дефицит от 2020 г.* | Член 136, параграф 3, буква а) | *Не се прилага* |
| *3.2 Актуализации на корекцията за Обединеното кралство (2018—2019 г.)* | Член 136 | *Не се прилага* |
| *3.3. ДДС и БНД* | Член 136 | *-1 408 455 094* |
| *3.4. ТСР* | Член 136, член 140, параграф 4 | *80 745 873* |
| **4. Глоби** | Член 141 | -26 575 093 |
| **5. Условни задължения, от които:** |  | -280 942 721 |
| *5.1 МВК, ЕФСИ, ЕФУР, заеми (гаранционни фондове)* | Член 143 | *-233 253 380* |
| *5.2 Финансови инструменти* | Член 144 | *-59 429 645* |
| *5.3 Съдебни дела (вкл. глоби)* | Член 147 | *11 740 305* |
| **6. Нетни активи на ЕОВС** | Член 145 | -36 874 795 |
| **7. Инвестиции на ЕИФ** | Член 146 | -6 648 463 |
| **8. Достъп до мрежи/системи/бази данни\*\*** | Член 34, параграф 2, членове 50 и 53, член 62, параграф 2, член 63, параграф 1, буква д), член 63, параграф 2, член 99, параграф 3, член 100, параграф 2 | 669 399 |
| *\* — сумата от 280 милиона евро ще бъде вписана в бюджета на ЕС като целеви приходи*  *\*\* — за вписване в бюджета на ЕС като целеви приходи* | | |

**2.4 Глоби и наказателни плащания**

Като се имат предвид глобите и наказателните плащания, събрани от 1 януари до 31 май 2024 г., се предлага в бюджета за 2024 г. да бъдат записани следните суми:

1. Глоби в областта на конкуренцията в размер на 257 милиона евро.
2. Наказателни плащания и еднократно платими суми, наложени на държави членки поради неспазване на решения на Съда на Европейския съюз относно неизпълнение на задължение по Договорите, в размер на 341 милиона евро.
3. Лихви, свързани с глоби и наказателни плащания, в размер на 10 милиона евро.
4. Други нецелеви глоби и наказателни плащания, главно за таксите за извънредно количество емисии, в размер на 6 милиона евро.

Съгласно разпоредбите на член 141 от Споразумението за оттегляне Обединеното кралство има право да получи своя дял от сума в размер на 49 милиона евро, включена в горния списък в букви а) и в).

Затова се предлага да се увеличат първоначалните прогнози от 101 милиона евро, включени в бюджета за 2024 г., с 513 милиона евро, вследствие на което те ще достигнат общо 614 милиона евро.

Подробностите за всеки бюджетен ред са представени в таблицата по-долу.

|  |  |  |  |  |  |  |  |
| --- | --- | --- | --- | --- | --- | --- | --- |
|  | |  | *EUR* | | | | |
| **Приходен ред** | **Наименование** | | | **Бюджет за 2024 г.** | | **ПКБ 4/2024** | **Нова сума** | |
| 4 2 0 | Глоби във връзка с прилагането на правилата относно конкуренцията | | | 100 000 000 | | 157 464 207 | 257 464 207 | |
| 4 2 1 | Наказателни плащания и еднократни суми, наложени на държава членка | | | p.m. | | 340 653 167 | 340 653 167 | |
| 4 2 4 | Лихви, свързани с глоби и наказателни плащания | | | 1 000 000 | | 8 802 092 | 9 802 092 | |
| 4 2 9 | Други нецелеви глоби и наказателни плащания | | | p.m. | | 6 400 685 | 6 400 685 | |
| **Общо** | | | | **101 000 000** | **513 320 151** | | **614 320 151** | |

**2.5 Въздействие върху вноската по собствения ресурс на база БНД за 2024 г.**

Като се вземат предвид преразгледаните прогнози за ТСР, за опростената база за ДДС и за собствения ресурс на база нерециклираните ООП, размерът на собствените ресурси, различни от БНД, е намалял с 4 608 680 934 EUR. Заедно с намаляването на другите приходи с 1 004 386 580 EUR (като комбинирания ефект от нарастването на приходите от глоби с 513 милиона евро и намаляването на вноската на Обединеното кралство с 1 518 милиона евро) и увеличаването на бюджетните кредити за плащания с 12 029 834 EUR, това увеличава вноската на база БНД с 5 625 097 348 EUR в сравнение с ПКБ 2/2024.

С цел спазване на принципа на балансираност, приложим за бюджета на Европейския съюз, залегнал в член 310, параграф 1 от ДФЕС, унифицираната ставка, която следва да се приложи към сбора от БНД на всички държави членки, трябва да бъде преизчислена, като се вземат предвид всички други приходи.

Преизчислената унифицирана ставка за собствения ресурс на база БНД се определя, както следва:

Унифицирана ставка, която се прилага върху 1 % от БНД = (общи разходи – други приходи – общ нетен размер на ТСР – собствен ресурс на база ДДС – вноски по собствения ресурс на база нерециклираните ООП) / 1 % от БНД

Унифицирана ставка:

= (146 789 504 431 – 5 759 356 982 – 20 119 010 896 – 23 462 700 300 – 7 139 700 400) / 177 759 974 000

= 0,508037517225334

Преразгледаните вноски на собствените ресурси на база БНД, като се има предвид новата унифицирана ставка, са посочени в следната таблица:

**2024 бюджетна година (в EUR)**

|  |  |  |  |  |  |
| --- | --- | --- | --- | --- | --- |
| **Държава членка** | **1 % от базата за БНД, използвана за ПКБ 2/2024** | **Унифицирана ставка на собствения ресурс на база БНД (в %) съгласно ПКБ 2/2024** | **1 % от базата за БНД (одобрена прогноза на ККСР)** | **Унифицирана ставка на собствения ресурс на база БНД (в %) съгласно ПКБ 4/2024** | **Разлика в БНД** |
|  |
| (1) | (2) | (3) | (4) | (5) = (3 x 4) – (1 x 2) |  |
| **BE** | 6 053 077 000 |  | 6 175 766 000 |  | 245 984 060 |  |
| **BG** | 986 492 000 |  | 966 326 000 |  | 19 685 586 |  |
| **CZ** | 3 303 904 000 |  | 3 001 192 000 |  | - 53 546 920 |  |
| **DK** | 4 024 834 000 |  | 4 026 848 000 |  | 123 138 705 |  |
| **DE** | 44 177 819 000 |  | 44 454 509 000 |  | 1 480 946 473 |  |
| **EE** | 411 271 000 |  | 379 844 000 |  | - 3 487 923 |  |
| **IE** | 4 306 468 000 |  | 4 075 316 000 |  | 13 226 549 |  |
| **EL** | 2 337 353 000 |  | 2 289 476 000 |  | 46 593 171 |  |
| **ES** | 14 907 594 000 |  | 15 292 099 000 |  | 647 646 974 |  |
| **FR** | 30 027 033 000 |  | 29 677 446 000 |  | 733 432 191 |  |
| **HR** | 775 338 000 |  | 837 558 000 |  | 55 134 245 |  |
| **IT** | 21 373 179 000 |  | 21 539 329 000 |  | 732 883 590 |  |
| **CY** | 282 122 000 |  | 286 692 000 |  | 10 881 457 |  |
| **LV** | 450 918 000 | 0,4776970 | 417 641 000 | 0,5080375 | - 3 224 882 |  |
| **LT** | 764 050 000 |  | 736 253 000 |  | 9 059 748 |  |
| **LU** | 583 760 000 |  | 541 913 000 |  | - 3 548 270 |  |
| **HU** | 2 122 059 000 |  | 2 039 195 000 |  | 22 286 332 |  |
| **MT** | 179 697 000 |  | 188 268 000 |  | 9 806 488 |  |
| **NL** | 10 430 238 000 |  | 10 756 903 000 |  | 482 416 818 |  |
| **AT** | 5 082 933 000 |  | 4 974 837 000 |  | 99 301 957 |  |
| **PL** | 7 884 404 000 |  | 8 116 331 000 |  | 357 044 457 |  |
| **PT** | 2 651 464 000 |  | 2 732 320 000 |  | 121 524 652 |  |
| **RO** | 3 485 670 000 |  | 3 436 562 000 |  | 80 808 300 |  |
| **SI** | 676 624 000 |  | 658 148 000 |  | 11 142 616 |  |
| **SK** | 1 279 109 000 |  | 1 274 777 000 |  | 36 608 001 |  |
| **FI** | 2 886 018 000 |  | 2 833 034 000 |  | 60 645 399 |  |
| **SE** | 5 831 366 000 |  | 6 051 391 000 |  | 288 707 574 |  |
| **Общо** | **177 274 794 000** |  | **177 759 974 000** |  | **5 625 097 348** |  |

3. 3. Актуализация на разходните пера

**3.1 Предоставяне на допълнителни средства на Агенцията на Европейския съюз за киберсигурност (ENISA)**

След приемането на законодателния акт за киберустойчивост и придружаващата го законодателна финансова обосновка (ЗФО)[[14]](#footnote-15) на Агенцията на Европейския съюз за киберсигурност (ENISA) бяха възложени нови задачи, които налагат наемането на един допълнителен срочно нает служител и един допълнителен командирован национален експерт, което води до общо увеличение на свързаните с това разходи за персонал с 0,139 милиона евро през 2024 г. Увеличението на вноската на ЕС за ENISA е неутрално по отношение на бюджета, тъй като допълнителните разходи ще бъдат финансирани с намаление в същия размер на разходите по бюджетен ред 02 01 30 01 на програмата „Цифрова Европа“.

Поради това цялостното отражение върху разходите е, както следва:

|  |  |  |  |
| --- | --- | --- | --- |
| *EUR* | | | |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* | | | |
| 02 10 04 | Агенция на Европейския съюз за киберсигурност | 139 000 | 139 000 |
| 02 01 30 01 | Разходи за подкрепа на програмата „Цифрова Европа“ | -139 000 | -139 000 |
| **Общо** | | **0** | **0** |

**3.2 Предоставяне на допълнителни средства на Агенцията на Европейския съюз за сътрудничество между регулаторите на енергия (ACER)**

С преразглеждането на ЗФО за новата структура на пазара на електроенергия[[15]](#footnote-16) Агенцията на Европейския съюз за сътрудничество между регулаторите на енергия (ACER) поема допълнителни дейности, за които е необходим допълнителен персонал (единадесет срочно наети служители и четирима договорно наети служители), което води до общо увеличение на разходите за персонал с 3,34 милиона евро. В бюджета за 2024 г. вече са предвидени четири длъжности за срочно наети служители за тази цел, а в настоящия проект на коригиращ бюджет са включени още седем срочно наети служители и четирима договорно наети служители. По подобен начин, що се отнася до свързаните с това разходи, в бюджета за 2024 г. вече е включена сума в размер на 684 000 EUR, а чрез настоящия проект на коригиращ бюджет се предлага да бъде предоставена допълнителна сума в размер на 2,656 милиона евро.

Поради това цялостното отражение върху разходите е, както следва:

|  |  |  |  |
| --- | --- | --- | --- |
| *EUR* | | | |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* | | | |
| 02 10 06 | Агенция на Европейския съюз за сътрудничество между регулаторите на енергия | 2 656 000 | 2 656 000 |
| **Общо** | | **2 656 000** | **2 656 000** |

Съответните промени в щатното разписание са посочени в бюджетното приложение.

**3.3 Намаляване на персонала и на вноската на ЕС за Органа за борба с изпирането на пари (ОБИП)**

Преговорите за създаването на новия Орган за борба с изпирането на пари (ОБИП) отнеха повече време от първоначално планираното и поради това създаването на агенцията ще започне едва през 2024 г. Вследствие на това съответната ЗФО беше преразгледана, което доведе до намаляване на числеността на персонала за 2024 г. до осем длъжности по щатното разписание (т.е. намаляване с общо 27 длъжности по щатното разписание за 2024 г.), девет договорно наети служители и двама командировани национални експерти. Във връзка с това се предлага също размерът на бюджетните кредити, необходими през 2024 г., да се намали с 3,812 милиона евро от резерва (дял „Провизии“), в който са записани 5 107 785 EUR в съответствие с член 49 от Финансовия регламент. Това представлява по-скоро отлагане в сравнение с първоначалната ЗФО. В резултат на това маржът по функция 1 ще се увеличи в съответната степен.

Поради това цялостното отражение върху разходите е, както следва:

|  |  |  |  |
| --- | --- | --- | --- |
| *EUR* | | | |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* | | | |
| 30 02 02 | Многогодишни бюджетни кредити (резерв за бюджетна статия 03 10 05) | - 3 812 166 | -3 812 166 |
| **Общо** | | **- 3 812 166** | **-3 812 166** |

Съответните промени в щатното разписание са посочени в бюджетното приложение.

**3.4 Интернализация на чувствителни длъжности от критично значение в Агенцията на Европейския съюз за космическата програма (EUSPA)**

За да се гарантира, че инженерните задачи от критично значение, свързани със сигурността, се изпълняват от вътрешен персонал, Агенцията на Европейския съюз за космическата програма (EUSPA) се нуждае от три допълнителни длъжности за срочно наети служители и две длъжности за договорно наети служители, за да интернализира най-чувствителните длъжности от критично значение през 2024 г. Предлага се необходимото финансиране за тези длъжности в размер на 0,3 милиона евро да бъде компенсирано със съответно намаление на финансовия пакет за космическата програма. Подобно предоставяне на допълнителни средства е предложено и в проектобюджета за 2025 г.

Поради това цялостното отражение върху разходите е, както следва:

|  |  |  |  |
| --- | --- | --- | --- |
| *EUR* | | | |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* | | | |
| 04 10 01 | Агенция на Европейския съюз за космическата програма (EUSPA) | 308 000 | 308 000 |
| 04 02 01 | „Галилео“ / EGNOS | -308 000 | -308 000 |
| **Общо** | | **0** | **0** |

Съответните промени в щатното разписание са посочени в бюджетното приложение.

**3.5 Увеличаване на вноската на ЕС за Европейската агенция по лекарствата (EMA)**

Вследствие на Споразумението за оттегляне през януари 2020 г. Европейската агенция по лекарствата (ЕМА) беше преместена от Лондон в Амстердам. Впоследствие помещенията, в които се намираше седалището на EMA в Лондон, бяха отдадени под наем на дружеството WeWork. Вследствие на претърпените от WeWork финансови затруднения и неотдавнашното предоговаряне на договора за наем е необходимо изравнителната вноска на ЕС за ЕМА да бъде увеличена, за да се покрие намалението на приходите, които ще се получават от наема на сградата.

Поради това цялостното отражение върху разходите е, както следва:

|  |  |  |  |
| --- | --- | --- | --- |
| *EUR* | | | |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* | | | |
| 06 10 03 01 | Европейска агенция по лекарствата (EMA) | 11 186 000 | 11 186 000 |
| **Общо** | | **11 186 000** | **11 186 000** |

**3.6 Увеличаване на вноската на ЕС за Агенцията на Европейския съюз за сътрудничество в областта на наказателното правосъдие (Евроюст)**

През последните години разходите на Агенцията на Европейския съюз за сътрудничество в областта на наказателното правосъдие (Евроюст) бяха подложени на особен натиск поради силната инфлация, която имаше значително пряко въздействие върху разходите за заплати, както и върху разходите за сгради и поддръжка. За да може Евроюст да продължи да финансира оперативните си разходи, през 2023 г. Комисията предостави на агенцията 2,46 милиона евро, а проектобюджетът за 2025 г. съдържа допълнителна сума в размер на 2 милиона евро за тази цел. За 2024 г. се предлага вноската на ЕС за Евроюст да бъде увеличена с 2 милиона евро, за да бъде бюджетът на агенцията стабилен.

|  |  |  |  |
| --- | --- | --- | --- |
| *EUR* | | | |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* | | | |
| 07 10 07 | Агенция на Европейския съюз за сътрудничество в областта на наказателното правосъдие | 2 000 000 | 2 000 000 |
| **Общо** | | **2 000 000** | **2 000 000** |

**3.7 Увеличение на вноската на ЕС за Агенцията на Европейския съюз за оперативното управление на широкомащабни информационни системи в пространството на свобода, сигурност и правосъдие (eu-LISA)**

Редица законодателни инициативи в контекста на пакта за миграцията и убежището разшириха обхвата на дейностите на Агенцията на Европейския съюз за оперативното управление на широкомащабни информационни системи в пространството на свобода, сигурност и правосъдие (eu-LISA). Това изисква подходящо увеличаване на числеността на персонала, заделен за новите дейности, и увеличаване на свързаните с това разходи. Това засяга по-специално:

* Групирането в eu-LISA на дейностите, свързани с Европейската база данни за дактилоскопични отпечатъци в областта на убежището (EURODAC)[[16]](#footnote-17), включени в пакта за миграцията и убежището, изисква осем допълнителни срочно наети служители и седем договорно наети служители и свързаното с това увеличение с 13,685 милиона евро бюджетни кредити за поети задължения и 1,045 милиона евро бюджетни кредити за плащания. Предлага се това увеличение да бъде компенсирано изцяло чрез намаление на бюджетните кредити за фонд „Убежище, миграция и интеграция“ (ФУМИ) (40 %, или 5,474 милиона евро бюджетни кредити за поети задължения и 0,42 милиона евро бюджетни кредити за плащания) и за Инструмента за финансова подкрепа за управлението на границите и визовата политика (ИУГВП) (60 %, или 8,211 милиона евро бюджетни кредити за поети задължения и 0,63 милиона евро бюджетни кредити за плащания), поради което увеличението е неутрално по отношение на бюджета. Увеличението на персонала (длъжности по щатното разписание + договорно наети служители) в eu-LISA ще бъде компенсирано частично за сметка на Frontex в съответствие със законодателната финансова обосновка за EURODAC.
* ЗФО, свързана със скрининга на граждани на трети държави по външните граници, включен в пакта за миграцията и убежището[[17]](#footnote-18), която изисква петима допълнителни срочно наети служители и двама договорно наети служители. Предлага се свързаните с това разходи в размер на 10,494 милиона евро бюджетни кредити за поети задължения и 0,884 милиона евро бюджетни кредити за плащания да бъдат компенсирани от ИУГВП.

Съответните промени в щатното разписание са посочени в бюджетното приложение.

|  |  |  |  |
| --- | --- | --- | --- |
| *EUR* | | | |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* | | | |
| 11 10 02 | Агенция на Европейския съюз за оперативното управление на широкомащабни информационни системи в пространството на свобода, сигурност и правосъдие | 24 179 000 | 1 929 000 |
| 10 02 01 | Фонд „Убежище, миграция и интеграция“ (ФУМИ) | -5 474 000 | -418 000 |
| 11 02 01 | Инструмент за финансова подкрепа за управлението на границите и визовата политика (ИУГВП) | -18 705 000 | -1 511 000 |
| **Общо** | | **0** | **0** |

**4. Финансиране**

Като цяло нетното отражение на ПКБ 4/2024 върху разходите представлява увеличение с 12,0 милиона евро както бюджетни кредити за поети задължения, така и бюджетни кредити за плащания. Предлага се приходната част на бюджета да бъде коригирана, както е посочено в настоящия ПКБ 4/2024.

Поради липсата на маржове и на възможност за преразпределяне на средства в подфункция 2б Комисията предлага да бъде мобилизиран Инструментът за гъвкавост в съответствие с член 12 от Регламент (ЕС, Евратом) 2020/2093[[18]](#footnote-19) под формата на бюджетни кредити за поети задължения в размер на 13,2 милиона евро за подфункция 2б „Устойчивост и ценности“, за да се увеличи вноската на ЕС за ЕМА и Евроюст.

Бюджетните кредити за плащания за 2024 г., свързани с мобилизирането на Инструмента за гъвкавост през годините от 2021 до 2024, възлизат на 1 751,2 милиона евро. Прогнозният график на плащанията за съответните неизплатени суми за тези години е представен подробно в следната таблица:

|  |  |  |  |  |  |
| --- | --- | --- | --- | --- | --- |
| *Инструмент за гъвкавост — профил на плащанията (в милиони евро)* | | | | | |
| *Година на мобилизиране* | **2024 г.** | **2025 г.** | **2026 г.** | **2027 г.** | **Общо** |
| 2021 г. | 7,6 | 0,0 | 0,0 | 0,0 | **7,6** |
| 2022 г. | 49,8 | 36,7 | 0,0 | 0,0 | **86,5** |
| 2023 г. | 279,0 | 120,6 | 83,2 | 0,0 | **482,8** |
| 2024 г. | 1 414,7 | 107,6 | 83,7 | 46,3 | **1 652,3** |
| 2025 г. | 0,0 | 1 192,8 | 0,0 | 0,0 | **1 192,8** |
| **Общо** | **1 751,2** | **1 457,8** | **166,9** | **46,3** | **3 422,1** |

**5.** **Обобщаваща таблица по функции от МФР**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | *В EUR* |
|  | | **Бюджет за 2024 г. (вкл. КБ 1—2/2024, ПКБ 2/2024)** | | **Проект на коригиращ бюджет 4/2024** | | **Бюджет за 2024 г. (вкл. КБ 1—2/2024, ПКБ 2/2024, ПКБ 4/2024)** | |
|  |
| **БКПЗ** | **БКП** | **БКПЗ** | **БКП** | **БКПЗ** | **БКП** |  |
| **1** | **Единен пазар, иновации и цифрова сфера** | **21 493 372 987** | **20 827 967 003** | **-1 156 166** | **-1 156 166** | **21 492 216 821** | **20 826 810 837** |  |
|  | *Таван* | *21 598 000 000* |  |  |  | *21 598 000 000* |  |  |
|  | *Марж* | *104 627 013* |  | *1 156 166* |  | *105 783 179* |  |  |
| **2** | **Сближаване, устойчивост и ценности** | **74 564 290 949** | **33 719 596 204** | **13 186 000** | **13 186 000** | **74 577 476 949** | **33 732 782 204** |  |
|  | *От които по Инструмента за гъвкавост* | *1 293 095 333* |  | *13 186 000* |  | *1 306 281 333* |  |  |
|  | *Таван* | *73 289 000 000* |  |  |  | *73 289 000 000* |  |  |
|  | *Марж* | *17 804 384* |  |  |  | *17 804 384* |  |  |
| 2a. | Икономическо, социално и териториално сближаване | 64 665 195 616 | 24 155 654 152 |  |  | 64 665 195 616 | 24 155 654 152 |  |
|  | *Таван* | *64 683 000 000* |  |  |  | *64 683 000 000* |  |  |
|  | *Марж* | *17 804 384* |  |  |  | *17 804 384* |  |  |
| 2б. | Устойчивост и ценности | 9 899 095 333 | 9 563 942 052 | 13 186 000 | 13 186 000 | 9 912 281 333 | 9 577 128 052 |  |
|  | *От които по Инструмента за гъвкавост* | *1 293 095 333* |  | *13 186 000* |  | *1 306 281 333* |  |  |
|  | *Таван* | *8 606 000 000* |  |  |  | *8 606 000 000* |  |  |
|  | *Марж* |  |  |  |  |  |  |  |
| **3** | **Природни ресурси и околна среда** | **57 338 630 839** | **54 151 402 941** |  |  | **57 338 630 839** | **54 151 402 941** |  |
|  | *Таван* | *57 449 000 000* |  |  |  | *57 449 000 000* |  |  |
|  | *Марж* | *110 369 161* |  |  |  | *110 369 161* |  |  |
|  | **От които: Разходи, свързани с пазара, и преки плащания** | **40 517 278 000** | **40 505 482 213** |  |  | **40 517 278 000** | **40 505 482 213** |  |
|  | *Подтаван за ЕФГЗ* | *41 649 000 000* |  |  |  | *41 649 000 000* |  |  |
|  | *Разлика от закръгляне, изключена от изчислението на подмаржа* | *722 000* |  |  |  | *722 000* |  |  |
|  | *Нетни трансфери между ЕФГЗ и ЕЗФРСР* | *-1 046 000 000* |  |  |  | *-1 046 000 000* |  |  |
|  | *Нетно салдо, налично за разходите по ЕФГЗ (подтаван, коригиран с трансфери между ЕФГЗ и ЕЗФРСР)* | *40 603 000 000* |  |  |  | *40 603 000 000* |  |  |
|  | *Подмарж за ЕФГЗ* | *85 722 000* |  |  |  | *85 722 000* |  |  |
| **4** | **Миграция и управление на границите** | **3 892 705 671** | **3 248 967 443** |  |  | **3 892 705 671** | **3 248 967 443** |  |
|  | *Таван* | *4 020 000 000* |  |  |  | *4 020 000 000* |  |  |
|  | *Марж* | *127 294 329* |  |  |  | *127 294 329* |  |  |
| **5** | **Сигурност и отбрана** | **2 697 177 926** | **2 035 413 531** |  |  | **2 697 177 926** | **2 035 413 531** |  |
|  | *От които по Инструмента за гъвкавост* | *317 177 926* |  |  |  | *317 177 926* |  |  |
|  | *Таван* | *2 380 000 000* |  |  |  | *2 380 000 000* |  |  |
|  | *Марж* |  |  |  |  |  |  |  |
| **6** | **Съседните региони и светът** | **16 731 000 000** | **15 315 050 313** |  |  | **16 731 000 000** | **15 315 050 313** |  |
|  | *От които по Инструмента за гъвкавост* | *28 828 204* |  |  |  | *28 828 204* |  |  |
|  | *От които по Единния инструмент за маржовете съгласно член 11, параграф 1, буква а)* | *371 171 796* |  |  |  | *371 171 796* |  |  |
|  | *Таван* | *16 331 000 000* |  |  |  | *16 331 000 000* |  |  |
|  | *Марж* |  |  |  |  |  |  |  |
| **7** | **Европейска публична администрация** | **11 988 000 603** | **11 988 000 603** |  |  | **11 988 000 603** | **11 988 000 603** |  |
|  | *От които по Единния инструмент за маржовете съгласно член 11, параграф 1, буква а)* | *215 000 603* |  |  |  | *215 000 603* |  |  |
|  | *Таван* | *11 773 000 000* |  |  |  | *11 773 000 000* |  |  |
|  | *Марж* |  |  |  |  |  |  |  |
|  | **от които: Административни разходи на институциите** | **9 175 375 841** | **9 175 375 841** |  |  | **9 175 375 841** | **9 175 375 841** |  |
|  | *Подтаван* | *9 006 000 000* |  |  |  | *9 006 000 000* |  |  |
|  | *Подмарж* |  |  |  |  |  |  |  |
| **Бюджетни кредити за функциите** | | **188 705 178 975** | **141 286 398 038** | **12 029 834** | **12 029 834** | **188 717 208 809** | **141 298 427 872** |  |
|  | ***Таван*** | ***186 840 000 000*** | ***170 543 000 000*** |  |  | ***186 840 000 000*** | ***170 543 000 000*** |  |
|  | ***От които по Инструмента за гъвкавост*** | ***1 639 101 463*** | ***1 737 992 297*** | ***13 186 000*** | ***13 186 000*** | ***1 652 287 463*** | ***1 751 178 297*** |  |
|  | ***От които по Единния инструмент за маржовете съгласно член 11, параграф 1, буква а)*** | ***586 172 399*** |  |  |  | ***586 172 399*** |  |  |
|  | ***Марж*** | ***360 094 887*** | ***30 994 594 259*** | ***1 156 166*** | ***1 156 166*** | ***361 251 053*** | ***30 995 750 425*** |  |
|  | **Тематични специални инструменти** | **6 517 600 432** | **5 491 076 559** |  |  | **6 517 600 432** | **5 491 076 559** |  |
| **Общо бюджетни кредити** | | **195 222 779 407** | **146 777 474 597** | **12 029 834** | **12 029 834** | **195 234 809 241** | **146 789 504 431** |  |

1. Решение (ЕС, Евратом) 2020/2053 на Съвета от 14 декември 2020 г. относно системата на собствените ресурси на Европейския съюз и за отмяна на Решение 2014/335/ЕС, Евратом (ОВ L 424, 15.12.2020 г.). [↑](#footnote-ref-2)
2. Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г.) [↑](#footnote-ref-3)
3. ОВ L, 2024/207, 22.2.2024 г., ELI: http://data.europa.eu/eli/budget/2024/207/oj. [↑](#footnote-ref-4)
4. ОВ L, 2024/1430, 5.6.2024 г., ELI: http://data.europa.eu/eli/budget\_suppl\_amend/2024/1430/oj. [↑](#footnote-ref-5)
5. ОВ L, 2024/1509, 18.6.2024 г., ELI: http://data.europa.eu/eli/budget\_suppl\_amend/2024/1509/oj. [↑](#footnote-ref-6)
6. COM(2024) 920, 9.4.2024 г. [↑](#footnote-ref-7)
7. Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза (ОВ L 193, 30.7.2018 г., стр. 1—222). [↑](#footnote-ref-8)
8. Европейска комисия, 2024 г., Европейска икономическа прогноза — пролет на 2024 г., European Economy, Institutional Paper 286. [↑](#footnote-ref-9)
9. В член 2, параграф 1, буква б) от РСР от 2020 г. се посочва, че за всяка държава членка базата за ДДС не може да надвишава 50 % от БНД. За ПКБ 3/2023 Кипър, Люксембург, Малта, Полша, Словения и Хърватия ще имат таван на базата за ДДС, равен на 50 % от БНД. [↑](#footnote-ref-10)
10. Регламент (EС, Евратом) № 609/2014 на Съвета от 26 май 2014 г. относно методите и процедурата за предоставяне на традиционните собствени ресурси, собствените ресурси на база ДДС и на база БНД и относно мерките за удовлетворяване на потребностите от парични средства (ОВ L 168, 7.6.2014 г., стр. 39), последно изменен с Регламент (EС, Евратом) 2022/615 на Съвета от 5 април 2022 г. (ОВ L 115, 13.4.2022 г., стр. 51). [↑](#footnote-ref-11)
11. Сумите в сиво произтичат от базите за ДДС с таван, както е обяснено по-горе в бележка под линия 10. [↑](#footnote-ref-12)
12. Споразумение за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (ОВ L 29, 31.1.2020 г., стр. 7). [↑](#footnote-ref-13)
13. Посочен в член 136, параграф 3, букви а) и в) и в членове 140—147 от Споразумението за оттегляне. [↑](#footnote-ref-14)
14. COM(2022) 454; Предложение за Регламент на Европейския парламент и на Съвета относно хоризонтални изисквания за киберсигурност за продукти с цифрови елементи и за изменение на Регламент (ЕС) 2019/1020. [↑](#footnote-ref-15)
15. COM(2023) 148: Предложение за Регламент на Европейския парламент и на Съвета за изменение на регламенти (ЕС) 2019/943 и (ЕС) 2019/942, както и на директиви (ЕС) 2018/2001 и (ЕС) 2019/944 с цел подобряване на структурата на пазара на електроенергия в Съюза. [↑](#footnote-ref-16)
16. Регламент (EC) 2024/1358 на Европейския парламент и на Съвета от 14 май 2024 г. за създаване на системата Евродак за сравняване на биометрични данни с цел ефективно прилагане на регламенти (ЕС) 2024/1351 и (ЕС) 2024/1350 на Европейския парламент и на Съвета и на Директива 2001/55/ЕО на Съвета и установяване на самоличността на незаконно пребиваващи граждани на трета държава и лица без гражданство и относно искания за сравняване с данните в Евродак, отправени от правоприлагащите органи на държавите членки и Европол за целите на правоприлагането, за изменение на регламенти (ЕС) 2018/1240 и (ЕС) 2019/818 на Европейския парламент и на Съвета и за отмяна на Регламент (ЕС) № 603/2013 на Европейския парламент и на Съвета (OВ L, 2024/1358, 22.5.2024 г., ELI: http://data.europa.eu/eli/reg/2024/1358/oj). [↑](#footnote-ref-17)
17. Регламент (ЕС) 2024/1356 на Европейския парламент и на Съвета от 14 май 2024 г. за въвеждане на скрининг на граждани на трети държави на външните граници и за изменение на регламенти (ЕО) № 767/2008, (ЕС) 2017/2226, (ЕС) 2018/1240 и (ЕС) 2019/817 (ОВ L, 2024/1356, 22.5.2024 г., ELI: http://data.europa.eu/eli/reg/2024/1356/oj). [↑](#footnote-ref-18)
18. Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 (ОВ L 433I, 22.12.2020 г., стр. 11—22, ELI: http://data.europa.eu/eli/reg/2020/2093/oj). [↑](#footnote-ref-19)